***Chapáiev*** (en ruso*: Чапаев* ) é unha película soviética rodada en branco e negro en 1934.

Historia
--------

Foi dirixida polos irmáns Vassiliev (Georgy e Sergei), da produtora Lenfilm. Este filme biográfico conta a historia de Vassili Ivanovich Chapáiev (1887-1919), un lendario comandante do Exército Vermello que se converteu nun heroe da Guerra civil rusa.

### Trama

Está baseada na novela homónima escrita por Dmitri Furmanov, un escritor ruso e comisario bolxevique que loitou xunto a Chapáiev.

### Sinopse

O protagonista é Vassili Ivanovich Chapáiev, un comandante bolxevique da Guerra civil rusa. O guión está baseado no libro homónimo de Dmitri Furmanov. Furmanov era de feito o comisario político da división comandada por Chapáiev. O seu libro, porén, é unha novela e non só un documental. Na película, Furmanov aparece en persoa como un dos personaxes principais. A imaxe épica de Chapáiev creada por Boris Babotskin é a dun home inculto e de conciencia política pouco confirmada, pero que entendía instintivamente os obxectivos dos bolxeviques e a guerra revolucionaria. (O histórico Chapáiev era un home máis complexo). Nunha escena famosa, o comandante cóntalle a un dos seus subordinados un ataque contra brancos usando patacas que simbolizaban tal ou cal grupo militar. Entre os personaxes principais atópanse Petka, unha moza axudante de campo de Chapáiev, e unha moza, Anka, que se encarga da metralleta. Na escena final, Chapáiev morre afogado no río Ural.

### Recoñecementos

Alén dos premios dentro da Unión Soviética, foi galardoada entre outros como Mellor Película Estranxeira pola *National Board of Review* dos Estados Unidos en 1935 e co Gran Premio da Exposición Internacional de París en 1937.

### Repercusión

O filme foi ben distribuído. Inmediatamente despois da súa estrea (o 6 de novembro de 1934 en Leningrado no Titan Cinema), converteuse nunha das creacións máis populares da historia do cine soviético. O primeiro ano foi visto por 30 millóns de persoas só na URSS. 

Após a estrea da película, Chapaiév e os seus colaboradores Petka e Anka convertéronse en personaxes recorrentes do folclore ruso. Este trío, xunto co seu comisario político Furmanov, están presentes nunha gran cantidade de chistes rusos.

Durante a Guerra civil española estreouse na zona republicana, onde tivo bastante éxito, xa que unha columna das Brigadas Internacionais recibiu o nome de *Chapáiev*. Josep Renau realizou os carteis publicitarios da película para a súa estrea en Valencia.

Sobre Vasili Chapáiev fixéronse moitas outros filmes despois deste primeiro, catro en tempos da URSS (dúas películas de animación, unha curta e outra longametraxe en 1968) e, despois de 1992, outras catro longas e tres series de televisión, incluída a coprodución ucraíno-rusa *Страсти по Чапаю* "Paixón por Chapáiev" 

O presidente de Rusia Vladimir Putin describiu o *Chapáiev* de 1934 como o seu filme favorito.

Elenco
------

 Vasily Chapáiev nun selo soviético
* Boris Babotskin: Chapáiev
* Boris Blinov: Furmanov
* Illarion Pevtsov: Coronel Borozdin
* Varvara Miasnikova: Anna
* Leonid Kmit: Petka
* Gueorgui Jjionov: Tereixa
* Boris Chirkov: Agricultor
* Nikolai Simonov: Jikharev
* Sergei Vassiliev
* Stepan Krilov: Potapov

Notas
-----

1. ↑  Jay Leyda (1976). L'Âge d'Homme, ed. *Kino Histoire Du Cinema Russe Et Sovietique* (en francés). p. 364-365.
2. ↑  Justus Grant Hartzok. Dissertation PhD (Doctor of Philosophy). Universitat d' Iowa, ed. "«Children of Chapaev: the Russian Civil War cult and the creation of Soviet identity, 1918-1941.»" (en inglés).
3. ↑  *(en inglés)*Peter Rollberg (2008). Scarecrow Press, ed. *Historical Dictionary of Russian and Soviet Cinema*. ISBN 978-0-8108-6268-5.
4. ↑  "Страсти по Чапаю". *KinoGo.Biz фильмы и сериал смотреть онлайн* (en ruso). Consultado o 2022-05-15.
5. ↑  Center, Whitney Humanities; Haven, Auditorium See map 53 Wall Street New; Ct 06511 (2017-09-10). "CHAPAYEV - RED CENTURY: THE RUSSIAN REVOLUTION ON FILM SCREENING". *The MacMillan Center* (en inglés). Consultado o 2022-05-15.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Chapáiev Modificar a ligazón no Wikidata*** |

### Ligazóns externas

* Filme *Chapáiev,* dos irmáns Vasiliev (en ruso con subtítulos en castelán)